Държавен вестник, бр. 41, 2007 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  41
55. “Радиослужба” е съвкупност от техничес-
ки и организационни правила при предаване,
излъчване и/или приемане на съобщения чрез
радиовълни за различните специфични случаи
за осъществяване на електронни съобщения.
56. “Радиосъоръжение” е устройство или
част от устройство за осъществяване на елек-
тронни съобщения чрез излъчване или излъч-
ване и приемане на радиовълни, използвайки
спектъра, определен за земни или спътникови
радиосъобщения.
57. “Радиочестотен спектър” обхваща радио-
вълни с честоти между 9 kHz и 3000 GHz. Ради-
овълните са електромагнитни вълни, разпро-
страняващи се свободно в пространството.
58. “Радиочестотна лента” е част от радио-
честотния спектър, ограничена от две честоти.
59. “Разходоориентирани цени” са такива
цени на услуги, които включват направените
разходи по предоставянето им, като отчитат
инвестициите и свързания с тях риск, както и
приемливо ниво на възвръщаемост на вложе-
ния капитал.
60. “Регион” са две или повече съседни насе-
лени места.
61. “Роуминг” е услуга в мобилна мрежа,
която позволява използване от абонат на пред-
приятие, предоставящо обществени електрон-
ни съобщителни услуги чрез обществени елек-
тронни мобилни мрежи, на предлаганите от
предприятието основни услуги, както и в зави-
симост от техническите възможности всички
или част от допълнителните услуги и режими
на повикване в мрежи на друго предприятие,
предоставящо обществени електронни съобщи-
телни услуги чрез обществени електронни мо-
билни мрежи, без да е неин абонат.
62. “Самостоятелно ползване на достъп до
абонатна линия” е предоставяне на достъп до
абонатната линия или до част от нея от пред-
приятие със задължение за предоставяне на ус-
лугата, като се дава възможност на друго
предприятие за пълното използване на целия
честотен спектър, пренасян по усуканата ме-
тална двойка.
63. “Сигурност на електронните съобщител-
ни мрежи” е защита на електронните съобщи-
телни мрежи от нерегламентирани изменения,
унищожаване или разкриване. Тази защита
позволява на електронната съобщителна мре-
жа да изпълнява правилно своите функции без
никакви вредни странични ефекти, свързани със
своевременното и достоверното пренасяне на
съобщенията.
64. “Системно неизпълнение” е налице, ко-
гато в двугодишен срок са извършени три или
повече административни нарушения на този
закон или на актовете по прилагането му.
65. “Структурни бариери за навлизане на
пазара” са тези, които се явяват като бариера в
резултат от необходимите първоначални раз-
ходи или условията на търсенето и създават
неравноправни условия между предприятията
със значително въздействие върху пазара и нав-
лизащите предприятия на пазара, затруднява-
щи или препятстващи навлизането на пазара
на последните.
66. “Съвместно ползване на достъп до або-
натна линия” е предоставяне на достъп до або-
натната линия или до част от нея от предприя-
тие със задължение за предоставяне на услуга-
та на друго предприятие, като се дава възмож-
ност за използване на честотния спектър извън
гласовата честотна лента на усуканата метална
двойка. Предприятието със задължение за пре-
доставяне на услугата продължава да използва
абонатната линия за предоставяне на общест-
вената телефонна услуга.
67. “Съвместно разполагане” е предоставя-
не на физическо пространство и технически
средства, необходими за разполагане и свърз-
ване на съответното оборудване от предприя-
тие със задължение за предоставяне на услуга-
та на другото предприятие.
68. “Съобщение” е всяка информация, обме-
нена или пренесена между краен брой лица пос-
редством обществена електронна съобщителна
услуга. Това не включва информацията, прена-
сяна като част от услуга по радиоразпръскване
за обществото по електронна съобщителна мре-
жа, освен когато информацията е свързана с
абонат или потребител, получаващ информаци-
ята, който може да бъде идентифициран.
69. “Съществено нарушение” е нарушение,
което препятства постигането на целите по чл. 4
и в резултат на което са настъпили или биха
могли да настъпят неблагоприятни последици
за нормалното функциониране на електронния
съобщителен пазар.
70. “Телефонни справочни услуги” са елект-
ронни съобщителни услуги, даващи възможност
на осъществяващия повикване краен потребител
да получи информация за телефонния номер на
абонат по подадени данни за индивидуализация
на абоната—име, а когато е необходимо—адрес.
71. “Трафични данни” са данни, обработва-
ни за целите на преноса на едно съобщение по
електронна съобщителна мрежа или необходи-
ми за таксуването му.
72. “Условен достъп” е техническа и/или
организационна мярка, посредством която дос-
тъпът до защитената услуга в разбираем вид се
предоставя при условие на предварително ин-
дивидуално разрешение.
73. “Услуга с добавена стойност” е услуга, за
която потребителят заплаща на предприятието
допълнителна цена към цената за ползване на
съответната електронна съобщителна услуга.
74. “Услуги за спешни повиквания” са без-
възмездни за крайния потребител електронни
съобщителни услуги, даващи възможност за
достъп на всеки краен потребител до службите
“Спешна медицинска помощ”, “Полиция” и
“Пожарна безопасност и защита на население-
то”, включително до единния европейски но-
мер за спешни повиквания “112”.